REDUKSJON I FORELDREBETALING

# Ny nasjonal ordning for reduksjon i foreldrebetaling

Det er vedtatt endring i forskrift om foreldrebetaling i barnehager fra 1. mai 2015

Den nye ordningen forutsetter:

* Ingen husholdninger skal betale mer enn 6 prosent av inntekten sin for en barnehageplass
* Beregningsgrunnlaget er husholdningens samlede personinntekt og skattepliktig kapitalinntekt
* Inntekten dokumenteres med selvangivelse fra 2014
* Ordningen er søknadsbasert
* Søknadsfrist for reduksjon i foreldrebetaling fra 1. mai 2015  **er 1. juli 2015.**

Etter dette gis det ikke reduksjon i foreldrebetalingen med tilbakevirkende kraft, men fra og med den måneden søknaden mottas av Tromsø kommune.

Søknadsrutiner:

* Foresatt som søker må bo på samme folkeregisteradresse som barnet
* Det er kommunen barnet er folkeregistrert i som skal behandle søknad om reduksjon
* Det søkes om reduksjon i foreldrebetalingen via vårt [elektroniske søknadsskjema](https://kommune24-7.no/1902/701664).
* Vedtak om redusert foreldrebetaling gis fra søknadsmåneden og ut barnehageåret. Foresatte som har behov for reduksjon må derfor sende inn søknad for hvert barnehageår, med ny dokumentasjon for inntekt. Spesielt for dette året er at vedtak fra mai 2015 gjelder til og med juli 2016
* Foresatte kan søke underveis i barnehageåret dersom det er vesentlig og varig endring i inntekten. Med vesentlig og varig endring menes stort inntektstap som følge av langtidsarbeidsledighet, endring i husholdningens sammensetning e.l.

Beregningsgrunnlag:

* Husholdninger med samlet årsinntekt under 473 000 kan søke
* Som en husholdning regnes ektefeller, registrerte partnere og samboere. Som samboere regnes to ugifte personer som bor sammen, og som har bodd sammen i minst 12 av de 18 siste månedene, eller har felles barn
* Bor barnet fast hos begge foreldrene, skal foreldrebetalingen beregnes ut fra inntekten til den forelderen som har samme folkeregisteradresse som barnet
* Dersom det er flere barn i husholdingen skal det gis søkskenmoderasjon for de andre barna. Det vil si at for barn nummer to skal det betales 70 % av det husholdningen betaler for det første barnet, og for barn nummer tre skal det betales 30 % av det den betaler for det første barnet.

Dokumentasjon:

* Dokumentasjonskrav er siste års selvangivelse
* Inntekstgrunnlaget skal gjenspeile de FAKTISKE skattepliktige inntektene. Dersom søker har skattepliktig kapital- eller personinntekt som ikke står på den forhåndsutfylte selvangivelsen er man pliktig til å opplyse om dette.
* Dersom søker ikke kan legge frem selvangivelse må annen dokumentasjon leveres. Dette kan for eksempel være lønnsslipp fra arbeidsgiver, skattepliktig inntekt fra NAV

o.l.

Dokumentasjonen vedlegges den elektroniske søknaden eller ettersendes til **Tromsø kommune, Regnskapstjenesten v. Toril Nilsen, Postboks 6900, 9299 Tromsø.**

Dersom du ettersender vedlegg, må disse merkes med hva saken gjelder, navn og referanse-id som du får frem på skjermen når søknaden er sendt.   
  
Saken vil ikke bli behandlet før vedleggene har kommet frem til mottaker.